O B E C    L U T I L A				
		    Štefánikova ul. č. 84,  966 22  LUTILA, OKRES ŽIAR nad HRONOM  

Stanovisko hlavného kontrolóra 
k záverečnému účtu obce Lutila za rok  2014
	 	
	Záverečným účtom obce Lutila rozumieme súhrnné spracovanie údajov charakterizujúcich rozpočtové hospodárenie obce za príslušný kalendárny rok, ktorého povinnosť zostavenia určuje § 16 zákona NR SR č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Odborné stanovisko k danej problematike – ako hlavný kontrolór – predkladám v súlade s ods. 1. písm. c) § 18f zákona č. 369/1990 Zb. o obecnom zriadení v znení neskorších predpisov.
Účelom a cieľom tohto stanoviska je predovšetkým snaha o odborné posúdenie všetkých tých aspektov a náležitostí záverečného účtu, ktorými musí tento dokument zo zákona disponovať. Jednotlivé jeho kroky možno zostaviť do nasledovnej postupnosti:
1.1	Súlad predloženého záverečného účtu so všeobecne záväznými právnymi predpismi    
Možno konštatovať, že návrh záverečného účtu obce Lutila je z tohto uhla pohľadu v plnom súlade s požadovanými právnymi normami, ktoré jeho zostavenie odborne a právne definujú a podmieňujú, a to predovšetkým so zákonom č. 583/2004 Z.z. o rozpočtových pravidlách územnej samosprávy a  o zmene a doplnení niektorých zákonov v znení neskorších predpisov, konkrétne § 16 ods. 5. Preukázateľne obsahuje:
•	rozpočet obci Lutila v členení podľa  § 10 ods. 3 citovaného zákona v súlade s rozpočtovou klasifikáciou a to vnútorne členený na bežné príjmy, bežné výdavky, kapitálové príjmy, kapitálové výdavky a finančné operácie
•	bilanciu aktív a pasív 
•	prehľad o stave a vývoji dlhu 
•	prehľad o poskytnutých zárukách podľa jednotlivých príjemcov, 
•	údaje o nákladoch a výnosoch podnikateľskej činnosti.

Treba spomenúť, že popri zákone č. 583/2004 Z.z. pri zostavovaní hlavného účtu obce boli plne zohľadnené aj ustanovenia zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
1.2	.Overenie účtovnej závierky obce a jeho rozpočtového hospodárenia audítorom
V súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, konkrétne § 16 ods. 3, obec je povinná dať si overiť účtovnú závierku. Obec túto povinnosť splnila a správa audítora za rok 2014 je súčasťou materiálov ObZ , ktoré sa bude konať dňa 11.5.2015. 
1.3	.Zverejnenie návrhu záverečného účtu obce zákonným spôsobom
V súlade so zákonom č. 369/1990 Zb. o obecnom zriadení, § 9 ods. 3, je obec povinná zverejniť rozpočet obce najmenej na 15 dní spôsobom v obci obvyklým, aby sa k nemu mohli obyvatelia obce vyjadriť, pričom tá istá podmienka platí aj o záverečnom účte obce, zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v § 16 ods. 7, súčasne hovorí, že pred schválením sa návrh záverečného účtu obce predkladá na  diskusiu. 
1.4	 Hospodárenie a finančné vzťahy obce vo vzťahu k okolitým subjektom
V súlade  s § 16 ods. 2 zákona o rozpočtových pravidlách územnej samosprávy hovoriacom o tom, že obec musí finančne usporiadať svoje hospodárenie vrátane finančných vzťahov  k zriadeným alebo založeným právnickým osobám a fyzickým osobám - podnikateľom a právnickým osobám, ktorým poskytli prostriedky svojho rozpočtu, ako i usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom vyšších územných celkov, možno konštatovať, že všetky tieto vzťahy boli riadne vysporiadané a zúčtované v súlade so zákonom o rozpočtových pravidlách územnej samosprávy a zákonom č 523/2004 Z.z. a rozpočtových pravidlách verejnej správy  v znení neskorších predpisov.
Rovnako možno konštatovať, že návrh záverečného účtu bol zostavený a predložený v súlade so všeobecne záväznými predpismi a obsahuje všetky zákonné náležitosti, vrátane formálnej stránky návrhu a jeho predpísanej štruktúry.  
1.5	 Plnenie rozpočtu obce
Ako bolo uvedené v bode 1 tejto správy, rozpočet obce Lutila je v zmysle  § 10 ods. 3 zákona  č. 583/2004 Z.z.  o rozpočtových pravidlách územnej samosprávy, v súlade  s rozpočtovou klasifikáciou vnútorne členený na kapitálové príjmy, kapitálové výdavky, bežné príjmy, bežné výdavky  a finančné operácie.
V oblasti kapitálového rozpočtu boli skutočné  príjmy 53 594,73 € s plnením 166%, skutočné výdavky  boli   26 641,21 €  s plnením  32%.
V oblasti bežného rozpočtu boli skutočné príjmy  365 452.65 € s plnením 98 %, skutočné výdavky boli  268 802,55 € s plnením 117 %.
V oblasti bežného rozpočtu rozpočtových organizácií boli skutočné príjmy 850,16 €  s plnením 121 %, skutočné výdavky rozpočtových organizácií boli  77 426,59 €  s plnením 108 %, 
V oblasti finančných operácii boli skutočné príjmy  5.000 € s plnením 100 %, skutočné výdavky   23 222,47 €   s plnením 100 %.

Príjmy celkom boli   príjmy  424 897,54 €  s plnením 100,67 %, výdavky celkom boli  396 092,82 €  s plnením 100,61 %. 

Rozpočet obce Lutila na rok 2014   bol schválený uznesením č. 203/2013 B/1 obec a  č.203/2013 B/2   MŠ aZŠ Lutila,prijatým na verejnom zasadnutí ObZ dňa 9.12.2013. Jednotlivé zmeny rozpočtu boli potom nasledovne, prostredníctvom rozpočtových opatrení priebežne schvaľované a  ukladané jednotlivými uzneseniami nasledovne:
•	rozpočtové opatrenie 1/2014 z 15.8.2014 schválené uznesením č. 237/2014.
..
Realizácia všetkých vyššie uvedených zmien rozpočtu prebehla v súlade s platnými citovanými uzneseniami a bola vykonaná oprávneným orgánom podľa § 14 ods. 1 zákona o rozpočtových pravidlách územnej samosprávy, ako i formou rozpočtových opatrení  podľa § 14 ods. 2 toho istého zákona.

2.	Bilancia aktív a pasív
Zostatková hodnota na strane aktív je 2 665 910,51 eur, zostatková hodnota na strane pasív taktiež   2 665 910,51 eur. Vzájomná bilancia aktív a pasív k  31.12.2014 je teda vo svojich zostatkových hodnotách vyrovnaná. 

3.	 Údaje o stave a vývoji dlhu
Bankové úvery – Prima banka Slovensko, a.s. a SZaRB 
Konečný zostatok k 31.12.2014 v eurách	
PRIMA banka-     2 320,59€	
SZaRB-            27 178,72€	
ZOSTATOK DLHU rok 2014- 29 499,31€	

	

          
4.	Zákonnosť stanovenia výsledku hospodárenia    
Potvrdzujem, že mechanizmus stanovenia výsledku hospodárenia obce je v plnom súlade s ustanovením § 2 písm. b) a c) zákona o rozpočtových pravidlách územnej samosprávy, definujúcom prebytok rozpočtu ako kladný rozdiel medzi príjmami a výdavkami rozpočtu obce a schodok rozpočtu ako záporný rozdiel medzi príjmami a výdavkami rozpočtu obce. Je taktiež v súlade s § 10 písm. ods. 3 písm. a) a b) potvrdzujúcom jeho vnútorné členenie na bežné príjmy a bežné výdavky (bežný rozpočet) a kapitálové príjmy a kapitálové výdavky (kapitálový rozpočet). 

Súhlasím so vzniknutým hospodárskym výsledkom vo výške   28 804,72 € a jeho vysporiadaním:
Hospodársky výsledok obce k   31.12.2014: 	   	    	              28 804,72 €           
Nepoužité finančné prostriedky zo štátneho rozpočtu	    		         0 €

Suma na prerozdelenie do peňažných fondov za rok 2014 predstavuje  28 804,72 €.

   5. ZÁVER 

Návrh Záverečného účtu Obce Lutila za rok 2014 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 zákona o rozpočtových pravidlách územnej samosprávy. 
Riadna účtovná závierka k 31.12.2014 a hospodárenie Obce Lutila za rok 2014 boli overené audítorom tak, ako to ukladajú ustanovenia § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy. 
V súlade s § 16 ods. 10 zákona o rozpočtových pravidlách územnej samosprávy odporúčam Obecnému zastupiteľstvu v Lutile uzatvoriť prerokovanie návrhu Záverečného účtu Obce Lutila za rok 2014  výrokom :
celoročné  hospodárenie  sa  schvaľuje  bez výhrad.

								Ing.Monika Šťastná
                                                                                     hlavná  kontrolórka obce
V Lutile, dňa   25.4.2015